**Carla Kristen Esparza** (10. lokakuuta 1987 Torrance, Kalifornia) on yhdysvaltalainen vapaaottelija ja entinen UFC:n korsisarjan mestari.

Ura
---

Esparza otteli uransa ensimmäisen ammattilaisottelunsa helmikuussa 2010, jolloin hän voitti Cassie Trostin. Hän voitti vielä vuonna 2010 kahdesti ennen kuin hän lähti viime hetken korvaajaksi Bellator 24 -tapahtumaan elokuussa 2010. Hän kuitenkin hävisi tuolloin Megumi Fujiille toisessa erässä käsilukolla. Hän voitti vielä joulukuussa 2010 Nina Nunesin. Esparza voitti vuoden 2011 ensimmäisessä ottelussaan Yadira Anzalduan. Hän otteli toisen kerran Bellatorissa, kun hän otteli Jessica Aguilaria vastaan Bellator 46 -tapahtumassa kesäkuussa 2011. Hän hävisi ottelun hajaäänin. Esparza voitti vielä vuoden 2011 aikana Felica Herrigin joulukuussa. Toukokuussa 2012 ilmoitettiin, että Esparza siirtyy ottelemaan Invictaan. Esparza voitti vuonna 2012 Invictassa kahdesti, kun hän voitti ensin Sarah Schneiderin teknisellä tyrmäyksellä, ja tämän jälkeen Lynn Alvarezin teknisellä tyrmäyksellä. Vuonna 2013 Esparza otteli vain yhden ottelun, kun hän otteli Invicta 4 -tapahtumassa Bec Hyattia vastaan Invictan korsisarjan mestaruudesta. Esparza voitti ottelun pistein 50–45.

Joulukuussa 2013 ilmoitettiin, että Esparza kilpailisi Ultimate Fighter -sarjan 20. tuotantokaudella. Kauden voittaja kruunattaisiin uudeksi korsisarjan mestariksi. Esparza voitti ensimmäisellä kierroksella Angela Hillin, seuraavalla kierroksella Tecia Torreksen ja välierissä Jessica Pennen. Esparza kohtasi loppuottelussa Rose Namajunasin. Esparza voitti loppuottelun, kun hän onnistui ottamaan kuristusvoiton kolmannessa erässä. Esparza kuitenkin hävisi heti seuraavassa ottelussa mestaruuden Joanna Jędrzejczykille maaliskuussa 2015 UFC 185:ssa. Hän hävisi ottelun toisessa erässä teknisellä tyrmäyksellä. Kesäkuussa 2015 Esparza ilmoitti joutuvansa olkapääleikkaukseen, joka aiheutti 6–8 kuukauden ottelutauon.

Hän palasi takaisin ottelemaan huhtikuussa 2016, jolloin hän kohtasi Juliana Liman UFC 197 -tapahtumassa. Esparza voitti ottelun yksimielisellä päätöksellä. Esparza otteli seuraavan kerran helmikuussa 2017, jolloin hän hävisi Randa Markosille hajaäänituomiolla. Hän voitti vuonna 2017 kahdesti, kun hän voitti ensin Maryna Morozin ja joulukuussa Cynthia Calvillon. Kummatkin voitot tulivat yksimielisellä päätöksellä. Vuonna 2018 Esparza otteli kahdesti, mutta hävisi kummankin ottelun. Hän hävisi kesäkuussa Cláudia Gadelhalle hajaäänituomiolla ja syyskuussa Tatiana Suarezille teknisellä tyrmäyksellä. Vuonna 2019 Esparza otteli kahdesti, joista kumpikin ottelu oli voitokas. Hän voitti hajaäänituomiolla Virna Jandiroban huhtikuussa ja enemmistötuomiolla Alexa Grasson syyskuussa. Vuonna 2020 Esparza otteli kahdesti voittaen ensin toukokuussa Michelle Waterson-Gomezin hajaäänituomiolla ja heinäkuussa Marina Rodriguezin samoin hajaäänin. Toukokuussa 2021 hän voitti Xiaonan Yanin toisen erän teknisellä tyrmäyksellä.

Esparza pääsi ottelemaan korsisarjan mestaruudesta toukokuussa 2022 UFC 274:ssa Rose Namajunasia vastaan. Esparza voitti ottelun hajaäänituomiolla. Esparza puolusti mestaruuttaan UFC 281 -tapahtumassa saman vuoden marraskuussa. Hän otteli kiinalaista Zhang Weilita vastaan. Zhang voitti ottelun toisessa erässä luovutuksella.

Lähteet
-------

1. 1 2 3  Carla Esparza UFC. Viitattu 2.4.2023. (englanniksi)
2. ↑  Robert Sargent: Fujii, Aguilar Both Victorious At Bellator 24  12. elokuuta 2010. MMARising. Viitattu 2.4.2023. (englanniksi)
3. ↑  Robert Sargent: Jessica Aguilar Edges Carla Esparza At Bellator 46  25. kesäkuuta 2011. MMARising. Viitattu 2.4.2023. (englanniksi)
4. ↑  Robert Sargent: Carla Esparza To Face Sarah Schneider At Invicta FC 2  20. toukokuuta 2012. MMARising. Viitattu 2.4.2023. (englanniksi)
5. ↑  Ben Fowlkes: Invicta FC 2 Results: Baszler vs. McMann  28. heinäkuuta 2012. MMA Fighting. Viitattu 2.4.2023. (englanniksi)
6. ↑  Dave Doyle: Invicta FC 3 Results: Penne vs. Sugiyama  6. lokakuuta 2012. MMA Fighting. Viitattu 2.4.2023. (englanniksi)
7. ↑  Robert Sargent: Invicta FC 4 Results: Carla Esparza Wins Strawweight Title  5. tammikuuta 2013. MMARising. Viitattu 2.4.2023. (englanniksi)
8. 1 2 3 4  Carla Esparza Tapology. Viitattu 2.4.2023. (englanniksi)
9. 1 2 3 4  Carla Esparza Sherdog. Viitattu 2.4.2023. (englanniksi)
10. ↑  Dave Reid: UFC ANNOUNCE PLANS FOR STRAWWEIGHT DIVISION WITH TUF 20 & THE SIGNING OF ELEVEN FIGHTERS FROM INVICTA FC (Arkistoitu versio 12. joulukuuta 2013)  11. joulukuuta 2013. MMA Insider.  Arkistoitu 12.12.2013. Viitattu 2.4.2023. (englanniksi)
11. ↑  Rose Namajunas vs. Carla Esparza Tapology. Viitattu 2.4.2023. (englanniksi)
12. ↑  UFC 185 Results: Joanna Jedrzejczyk Destroys Carla Esparza in Strawweight Title Fight  15. maaliskuuta 2015. Yahoo. Viitattu 2.4.2023. (englanniksi)
13. ↑  Carla Esparza vs. Joanna Jędrzejczyk Tapology. Viitattu 2.4.2023. (englanniksi)
14. ↑  Marc Raimondi: Carla Esparza to be sidelined for six to eight months after shoulder surgery  22. kesäkuuta 2015. MMA Fighting. Viitattu 2.4.2023. (englanniksi)
15. ↑  Dann Stupp ja Ken Hathaway: Ex-champ Carla Esparza discusses why she nixed media, full camp prior to UFC 197 win  24. huhtikuuta 2016. MMA Junkie. Viitattu 2.4.2023. (englanniksi)
16. ↑  Daniel Cunningham: Carla Esparza edges Rose Namajunas in major snoozefest at UFC 274  8. toukokuuta 2022. Empire Sports MEdia. Viitattu 2.4.2023. (englanniksi)
17. ↑  Val Dewar: UFC 281: Zhang Weili Impresses, Regains Title by Submitting Carla Esparza  13. marraskuuta 2022. Cageside Press. Viitattu 2.4.2023. (englanniksi)

UFC:n naisten korsisarjan mestarit

|  |  |  |
| --- | --- | --- |
| **2010-luku:**
YhdysvallatCarla Esparza (2014–2015)PuolaJoanna Jędrzejczyk (2015–2017)YhdysvallatRose Namajunas (2017–2019)BrasiliaJéssica Andrade (2019)KiinaZhang Weili (2019–2021)

 | **2020-luku:**
YhdysvallatRose Namajunas (2021–2022)YhdysvallatCarla Esparza (2022)KiinaZhang Weili (2022–)

 |  |